**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2018. március 27-i rendkívüli ülésére**

**Javaslat a Hárofit Közhasznú Egyesület támogatási kérelmének elbírálására**

A Hárofit Közhasznú Egyesület2018. március 12-énazzal a kérelemmel fordult az Oktatási és Szociális Bizottsághoz, hogy a 2018. március 29-én megrendezésre került Húsvéti Ünnepség keretében a rászoruló családoknak kívánnak segíteni. Az ünnepségen 100 főnek tartós élelmiszercsomaggal kedveskednek, ezzel segítenek kellemesebbé tenni az ünnepeket.

Az ünnepség keretében kiosztott élelmiszercsomagok megvásárlásához kérnek a bizottságtól 250.000,- ft összegű támogatást.

Az Egyesület kérelme, valamint a részletes költségvetés az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. március „ ”.

 **/: Koczka Tibor:/**

HATÁROZATI JAVASLAT

**.…/2018. (III.27.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága a Szervezeti és Működési Szabályzatának 34/2014.(XI.13.) Önkormányzati rendelete 52. § (2) bekezdés 39. pontján kapott felhatalmazás alapján a Hárofit Közhasznú Egyesületszervezésében megrendezett Húsvéti Ünnepség lebonyolítását a rászoruló családok számára az Önkormányzat 2018. évi költségvetés rendeletének ……………………………………. sora terhére ………………..Ft-tal támogatja.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2018. március 29.